

**REPUBLIKA HRVATSKA**

**GRAD ZAGREB**

## OSNOVNA ŠKOLA GROFA JANKA DRAŠKOVIĆA

Zagreb, Vrapčanska 7

KLASA

URBROJ:

Zagreb, **12. veljače (ponedjeljak) 2024.** godine

**ZAPISNIK**

**33. sjednice Školskog odbora, održane 12. veljače (ponedjeljak) s početkom u 18.30 sati, u prostorijama Osnovne škole grofa Janka Draškovića, Vrapčanska 7, Zagreb.**

Prisutni članovi: Zaviša Kačić, predsjednik, Dubravka Brletić, Ivan Lalić, Vedrana Šenjug Užarević, Doris Brkić - članovi

Ostali prisutni: Danica Rajković, ravnateljica

 Nevenka Periša, računovotkinja

Predsjednik Školskog odbora, gospodin Zaviša Kačić, pozdravio je prisutne, zahvalio na odazivu, otvorio 33. sjednicu Školskog odbora i predložio sljedeći

 **DNEVNI RED**

1. Verifikacija zapisnika 32. sjednice Školskog odbora
2. Usvajanje završnog računa za 2023.godinu
3. Izmjene-Rebalans plana za 2024.-2026.godinu
4. Natječaj- učiteljica razredne nastave u programu produženog boravka, puno, neodređeno radno vrijeme, 40 sati tjednog radnog vremena
5. Natječaj - fizika, nepuno, određeno radno vrijeme, 36 sati tjednog radnog vremena
6. Natječaj - matematika, nepuno, određeno radno vrijeme, 8 sati tjednog radnog vremena
7. Izvještaj ravnateljice o stanju sigurnosti, provođenju preventivnih programa te mjerama poduzetim u cilju zaštite učenika - 1. polugodište 2023./2024.
8. Odluka o provođenju redovitog godišnjeg otpisa knjižnične građe
9. Razno

Dnevni red je bez rasprave jednoglasno prihvaćen.

**Ad. 1.) Verifikacija zapisnika 32. sjednice Školskog odbora**

Zapisnik je bez rasprave jednoglasno prihvaćen.

**Ad. 2.) Usvajanje završnog računa za 2023.godinu**

Računovotkinja škole, gospođa Nevenka Periša je upoznala članove Školskog odbora sa Završnim računom za 2023. godinu. Članovi Školskog odbora su Završni račun usvojili jednoglasno sa šest (6) glasova za i ni jednim glasom protiv.

**Ad. 3.) Izmjene-Rebalans plana za 2024.-2026.godinu**

Računovotkinja škole, gospođa Nevenka Periša je upoznala članove Školskog odbora s neophodnim izmjenama, odnosno rebalansom plana za 2024.-2026 godinu. Članovi Školskog odbora su izmjene usvojili jednoglasno sa šest (6) glasova za i ni jednim glasom protiv.

**Ad. 4.) Natječaj- učiteljica razredne nastave u programu produženog boravka, puno, neodređeno radno vrijeme, 40 sati tjednog radnog vremena**

Ravnateljica škole gospođa Danica Rajković je članove odbora izvijestila o tijeku natječaja i predložila im da se na radno mjesto učitelja/ice razredne nastave u programu produženog boravka na puno neodređeno radno vrijeme s 40 sati tjednog radnog vremena zaposli kandidatkinja Aleksandra Tretinjak. Članovi Školskog odbora su prijedlog ravnateljice prihvatili jednoglasno sa šest (6) glasova za i ni jednim glasom protiv.

**Ad. 5) i Ad 6.)**

* natječaj - fizika, nepuno, određeno radno vrijeme, 36 sati tjednog radnog vremena
* natječaj - matematika, nepuno, određeno radno vrijeme, 8 sati tjednog radnog vremena
* Na oba natječaja je jedini kandidat koji je zadovoljavao uvjete natječaja, Doroteja Piršljin profesorica fizike i matematike, odustala na dan provjere pred povjerenstvom pa su oba natječaja poništena.

**Ad. 7) Izvještaj ravnateljice o stanju sigurnosti, provođenju preventivnih programa te mjerama poduzetim u cilju zaštite učenika - 1. polugodište 2023./2024.**

Ravnateljica škole je članove odbora izvijestila o stanju sigurnosti, provođenju preventivnih programa te mjerama poduzetim u cilju zaštite učenika u 1. polugodištu školske godine 2023./2024. Članovi Školskog odbora su izvještaj ravnateljice prihvatili jednoglasno sa šest (6) glasova za i ni jednim glasom protiv.

**Ad. 8)** **Odluka o provođenju redovitog godišnjeg otpisa knjižnične građe**

Na prijedlog knjižničarke škole Kristine Nikić članovi školskog odbora jednoglasno su donijeli Odluku o provođenju redovitog godišnjeg otpisa knjižnične građe.

 **Ad. 9.) Razno**

Pod točkom razno članovi Školskog odbora i ravnateljica škole gospođa Danica Rajković izmijenili su najnovije informacije vezane uz funkcioniranje škole.

Sjednica je završena u 20:30h.

 Zapisničar: Predsjednik Školskog odbora:

\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Marija Fišter, mr. sc Zaviša Kačić, prof.